
Ministru kabineta rīkojums Nr. 734
Rīgā 2024. gada 10. septembrī (prot. Nr. 36 11. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" valsts budžeta programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai"
· 1. Atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" 2 674 270 euro apmērā, tai skaitā:
· 1.1. 149 739 euro apmērā uz Labklājības ministrijas pamatbudžeta apakšprogrammu 05.01.00 "Sociālās rehabilitācijas valsts programmas", palielinot dotāciju no vispārējiem ieņēmumiem 149 739 euro apmērā un izdevumus subsīdijām un dotācijām 149 739 euro apmērā, lai kompensētu izdevumus, kas radušies no 2024. gada 1. janvāra līdz 2024. gada 30. jūnijam saistībā ar Ukrainas civiliedzīvotājiem izsniegtiem tehniskajiem palīglīdzekļiem atbilstoši Ukrainas civiliedzīvotāju atbalsta likuma 7. panta pirmās daļas 4. punktam;
· 1.2. 33 812 euro apmērā uz Labklājības ministrijas pamatbudžeta apakšprogrammu 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana", palielinot dotāciju no vispārējiem ieņēmumiem 33 812 euro apmērā, izdevumus atlīdzībai 21 302 euro un izdevumus precēm un pakalpojumiem 12 510 euro apmērā, lai kompensētu izdevumus, kas radušies no 2024. gada 1. janvāra līdz 2024. gada 30. jūnijam saistībā ar Ukrainas civiliedzīvotājiem sniegtajiem sociālās rehabilitācijas pakalpojumiem atbilstoši Ukrainas civiliedzīvotāju atbalsta likuma 7. panta pirmās daļas 3. punktam;
· 1.3. 2 490 719 euro apmērā uz Labklājības ministrijas pamatbudžeta apakšprogrammu  20.01.00 "Valsts sociālie pabalsti", palielinot dotāciju no vispārējiem ieņēmumiem un izdevumus sociāla rakstura maksājumiem un kompensācijām, lai segtu izdevumus, kas radušies no 2024. gada 1. janvāra līdz 2024. gada 30. jūnijam saistībā ar valsts sociālo pabalstu izmaksām Ukrainas civiliedzīvotājiem atbilstoši Ukrainas civiliedzīvotāju atbalsta likuma 7. panta trešās daļas 9. punktam, vienpadsmitajai un trīspadsmitajai daļai, kā arī 7.2 panta devītajai un vienpadsmitajai daļai.
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto apropriācijas pārdali.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

